Alhaji Yusuf Suleiman dansiyasa ne a Najeriya. An haife shi a talatin ga watan Junairu shekara ta dubu daya da dari tara da sittin da uku (30 Junairu 1963), a Gusau dake jihar Zamfara, Arewacin Najeriya.Kuma jinin Usmanu Danfodiyo ne da ke Sokoto.Yayi aikin gwamnati kafin ya shiga siyasa. A ranan (6 Aprailu 2010) ya zama ministan zirgazirga na taraiyan Najeriya lokacin mulkin shugaban kasa Goodluck Jonathan.Ya zama ministan Wasanni a shekara ta (2011) Kuma ya sauka a (Desamba 2011) lokacin da ya yanke shawaran tsayawa takaran gwamna a jihar Sokoto. An haifi Yusuf a garin Gusau dake jihar Zamfara, arewacin Najeriya. Mahaifin sa Alhaji Suleiman Isah dan Ibrahim jikan Sarki Aliyu Karami dan Muhammad Bello dan Shekh Usman bin Fodio. Yayi karatunsa na degre a fannin Kasuwanci a Jami'ar Ahmadu Bello dake Zaria, a shekara (1986) da Mastas a shekara (1989) duk a jami'a daya. Ya halarci jami'ar Havard flagship, yayin da yayi karatu kan Privatization, the public Enterprises Management Program a shekara ta (1995). Ya halarci Kellog School of Management's Executive Development Program a shekara (2002).